Una selecció... per als més joves - Teatre Barcelona
Una selecció… per als més joves
Cada cop hi ha més obres de teatre per al públic familiar, destinat sobretot als més menuts, però, per als nois i noies de 12 als 16 anys, què hi ha a la cartellera? Us recomanem espectacles de gèneres ben diferents per portar-hi els vostres fills, néts, nebots o amics. Una bona idea pel Tió!
Sister Act, Mar i Cel o Flor de Nit… aquesta és una temporada de grans musicals.
Torna Mar i cel, el musical que ha fet història, el drama reconvertit en cant a l’esperança que ha emocionat i commogut centenars de milers d’espectadors. En escena per tercer cop i amb una força renovada, un nou càsting i noves sensacions que ens emocionaran. Un espectacle sobre la intolerància i la incomprensió entre dos mons, orient i occident. Dues religions eternament enfrontades – la islàmica i la cristiana-. Un bella història d’amor impossible entre una noia cristiana i un corsari morisc. Una història amb […]
El musical Sister Act arriba a Barcelona Una cantant sense èxit és testimoni d’un asessinat. La policia l’amaga en un convent on revolucionarà a tota la comunitat amb el seu talent musical. El Teatre Tívoli acollirà per primer cop l’estrena d’una de les grans produccions d’ Stage Entertainment: Sister Act.
Una altra aposta segura on, a més, no parareu de riure són el Polònia, el musical i l’APM? show, les versions teatrals dels dos programes d’èxit de TV3.
El musical de Polònia al Teatre Poliorama La productora Minoria Absoluta presenta un nou projecte teatral: una obra basada en els personatges del programa de TV3 Polònia. Una peça teatral escrita per Jordi Galceran, autor d’èxits internacionals com El mètode Grönholm, juntament amb els guionistes Júlia Cot, Jaume Buixó, Pau Escribano i Toni Soler, habituals de l’equip televisiu del Polònia. Xavier Ricart dirigirà l’obra, protagonitzada per Bruno Oro, Queco Novell, Agnès Busquets, Mireia Portas, Ivan Labanda, Xavi Serrano, Anna Bertran i David Olivares, que donaran […]
APM? Show dóna la possibilitat de viure l’APM? en directe. El programa d’humor de TV3 trasllada al teatre, l’humor, el ritme, els referents i les frases que l’han popularitzat a la televisió afegint versions en directe de les seccions més populars del programa. El públic podrà interactuar i participar d’un show on l’humor és la seva principal raó de ser. Un espectacle per viure l’univers APM? assegut a les butaques de la sala emblema de l’humor a Barcelona.
No són els únics espectacles on us garantim que riureu. A La Seca-Espai Brossa hi trobareu dos espectacles frescos i divertits: un carnavalesc Trilogia Mozart i La Mascarada Fantàstica, una commedia dell’arte esbojarrada.
Dei Furbi: Trilogia Mozart
La companyia Dei Furbi, guanyadora del Premi Max 2014 a la millor obra musical per La flauta màgica, estrena nou espectacle a La Seca Espai Brossa. Es tracta d’una interpretació molt lliure de la trilogia més famosa en la història del gènere operístic: Les noces de Fígaro, Don Giovanni i Così fan tutte. Sota la direcció de Gemma Beltran, la companyia continua la recerca d’un llenguatge escènic poètic, líric i visual, sempre salpebrat amb bones dosis d’humor, i amb una combinació de teatre i música a partir […]
Comèdia de l’art nadalenca a La Seca Espai Brossa La Mascarada Fantàstica és una obra còmica que s’inscriu dins de la tradició de la Commedia dell’Arte (màscares, interpretació molt física, parts improvisades, cançons i humor esbojarrat). La nostra història arrenca a la bella ciutat de Venècia, en un segle que ben bé podria ser el XVI. Un ric mercader ha concertat el matrimoni entre el seu fill, el jove Giorgio, i la bella princesa Doralice. Però els joves no estan d’acord amb aquest casament de conveniència i la seva rebel·lió contra […]
L’hivern és l’època per excel·lència del circ a casa nostra. Us recomanem el ja tradicional Circ d’Hivern de l’Ateneu de Nou Barris i Rhum, un homenatge a un dels nostres pallassos més estimats, Joan Montanyès, Monti.
En Joan Montanyès ‘Monti’ va deixar inacabat aquest projecte sobre la figura del mític pallasso Enrico Jacinto Sprocani, ‘Rhum’. El seus companys de Monti & cia l’han volgut fer arribar a port. Rhum & Cia fa anys que no treballa i ningú no els crida per anar a actuar enlloc. Els seus pallassos malviuen al magatzem de la companyia i un bon dia reben una trucada inesperada… És Rhum. Té un bolo. Ha trobat un bolo. Hi ha bolo, sí… d’un dia per l’altre. Tots els membres de la companyia es mobilitzen: […]
F.I.R.A: 19è Circ d'Hivern
F.I.R.A (fenòmens inversemblants rescatats de l’anonimat) és la nova producció del Circ d’Hivern de l’Ateneu Popular 9 Barris. El Col•lectiu Tierra, format per artistes de circ i músics amb experiència, ens van proposar aquesta aventura de llums i ombres, amb l’ajuda a la direcció artística de Jordi Aspa. Acròbates que busquen la ingravidesa promesa pels sospirs, siluetes amb voluntat de transformar-se en monstres davant i darrere del mirall, la nena més vella del món ens presenta la seva cabellera on es gronxen els records, l’encantadora de notes […]
Claire Ducreux presenta el seu espectacle Refugiée poètique al Mercat de les Flors, delicat, divertit i absolutament per a tots els públics. I Cesc Gelabert s’atreveix a portar les jugades del Barça a l’escenari del TNC convertides en coreografies de dansa al seu Foot-ball.
Segons Pasolini, el futbol és un llenguatge en el qual els jugadors escriuen els signes amb el seu cos i els espectadors els desxifren. Així, des del moment en què els signes del futbol deixen de ser purament instrumentals per esdevenir expressius, es pot considerar que aquest llenguatge presenta diferents categories estètiques, igual que els conceptes de prosa o poesia permeten classificar la llengua verbal. I en aquest sistema de signes hi ha moments exclusivament poètics, com ara els gols o els driblatges, perquè són […]
No són necessàries grans infraestructures per connectar amb el públic, la ballarina Claire Ducreux ens ho farà veure amb una peça sublim de dansa-teatre visual per a tots els públics. Refugiada Poètica, neix del desig de donar vida en sala als 2 últims solos de carrer de l’artista: El somriure del Naufrago i Vaixell de Sorra. “El meu personatge de rodamón, metàfora del vulnerable, em porta al meu senzill repte artístic i humà: buscar autenticitat i humilitat per compartir simples emocions i veritables moments de […]
Si sou més d’intriga, us esperen al Teatre Apolo amb La Ratonera, l’espectacle d’Agatha Christie que ja han vist més de 50.000 persones. O si preferiu aventures, acosteu-vos al Llantiol, us hi espera una experiència participativa innovadora amb un espectacle amb un únic inici, però fins a quatre línies argumentals i vuit finals!
La Ratonera d’Agatha Christie al Teatre Apolo Després de 62 anys triomfant ininterrumpidament a Londres, arriba a Barcelona La Ratonera d’Agatha Christie! Més de 10 milions d’espectadors, més de 20 000 representacions, 300 actors i diversos records Guiness l’avalen. Agatha Christie, la indiscutible Reina del Misteri, ens sorprendrà amb el seu major clàssic teatral al seu més pur estil que mai envelleix… 8 personatges aïllats accidentalment a la Mansió Monkswell; es cerca a l’assassí que sembla estar entre ells…i res és el que sembla!!
Tria la teva aventura: Compromesos
Tria la teva aventura és el títol d’una col·lecció de llibres-joc on el lector pren decisions sobre el desenvolupament de la història i el destí dels personatges. Després de la magnífica acollida i de gairebé 100 funcions de Tria la teva aventura: Gritos del más allá, Strómboli torna als escenaris amb un nou espectacle: Tria la teva aventura: Compromesos. Novament escrita per Iván F. Mula i dirigida per Sergi Gómez, el muntatge promet tota una experiència còmica i participativa diferent i innovadora amb un únic inici, quatre línies argumentals […]